- Hindi News
- National
- आंगनवाड़ी कार्यकर्ताओं को सिखाया कि बच्चों के हावभाव से कैसे जानें मन की बात
आंगनवाड़ी कार्यकर्ताओं को सिखाया कि बच्चों के हावभाव से कैसे जानें मन की बात
प्रारंभिक बाल्यावस्था देखभाल एवं शिक्षा का प्रशिक्षण दिया
भास्कर संवाददाता | बुरहानपुर
बच्चों की देखभाल के लिए आंगनवाड़ी कार्यकर्ताओं को इस तरीके से तैयार किया है कि अब वह बच्चों के हाव-भाव देखकर पता लगा लेंगी कि वह क्या चाहता है। इसके लिए उन्हें प्रशिक्षण दिया।
अफसरों व मास्टर ट्रेनरों ने बच्चों के हाव-भाव बनाकर आंगनवाड़ी कार्यकर्ताओं को समझाया कि बच्चों को किस चीज की जरूरत है। अब कार्यकर्ताओं बदलाव के साथ काम करेंगी। रविवार को जनपद पंचायत सभागार में आंगनवाड़ी कार्यकर्ताओं को प्रारंभिक बाल्यावस्था देखभाल एवं शिक्षा प्रशिक्षण के तहत प्रशिक्षण दिया गया। 360 कार्यकर्ताओं को 5 दिन के प्रशिक्षण में विभिन्न जानकारी दी गई। बच्चे की सीखने की प्रक्रिया, क्षमता व सर्वांगीण विकास, एकीकृत बाल विकास सेवा के तहत बाल विकास सेवा का नया स्वरूप, खेल-खेल में शिक्षा व दैनिक गतिविधियां, आंगनवाड़ी समय सारणी व संचालन, प्री-स्कूल किट का उपयोग, वर्क बुक का उपयोग, बाल सभा सहित अन्य गतिविधियां कराना आंगनवाड़ी कार्यकर्ताओं ने सीखा। जिला कार्यक्रम अधिकारी अब्दुल गफ्फार खान ने बताया 3 से 6 वर्ष तक के बच्चों का संपूर्ण और समग्र विकास पर ध्यान दें। लालिमा अभियान 01 से 15 मार्च चलेगा। इसमें स्वच्छता पखवाड़ा मनाया जाएगा। 8 मार्च को होने वाले शक्ति संगम, 1 मार्च से शुरू हुए विशेष पोषण अभियान की 28 गतिविधियों की जानकारी लें। 15 मार्च से शुरू होने वाले सुपोषण अभियान, पंचवटी से पोषण अभियान पर चर्चा की। इस दौरान परियोजना अधिकारी मृदुल मालवीया, महेश मेहरा, चंद्रकांता वर्मा सहित अन्य मौजूद थे।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva